  Туспуктэм: Руслан Нуриахметов Майя Бывальцева Матысь нуналъёсы Удмуртиын куазь кезьыт возиськоз, арня пумын гинэ шунытгес кариськоз. Со сярысь улосвыл Гидрометцентрлэн пресс-службаез ивортӥз. Вуоно уе температура -33 градусозь лэзькоз, нуназе -23 градуслэсь вылӥе уз ӝутскы. Вирнуналэ, 11-тӥ толшоре, уйин -26…-31, нуназе -18…-23 градус возиськоз. Уз лымыя. Покчиарняе, 12-тӥ толшоре, интыосын кӧня ке лымы усёз. Уйин -18…-23, нуназе -11…-16 градус луоз. Нырысь-валысь чакланъёсъя, 13-15 толшоре температура пумен ӝутскоз, но та вакытлы эсэпъёслэсь улӥынгес возиськоз: уйин -13…-18, нуназе -10…-15 градус. Шӧдскымон лымыяны кулэ ӧвӧл. Арнялэн кыкетӥ ӝыныяз тӧл секундскын 7-12 метрозь кужмоялоз. Сюресъёс вылын йӧвалег возиськоз. 5-11 толшоре Удмуртиын эсэптэм кезьыт куазь луоз шуыса алӥзы. 7-тӥ но 8-тӥ толшоре уй-нуналскын шоро-куспо температура та вакытлы эсэпъёслэсь кык поллы улӥынгес вал (эсэпез -13…-15 градус). 9-тӥ толшоре потон уй та тол понна тужгес кезьытэз луиз: температура -33,2…-36,8 градусозь лэзькиз. Ижкарын -35,2 градус вал, 1940-тӥ арысь рекордэз (-35,4 градус) выльдыны 0,2 градус гинэ ӧз тырмы. Тегъёс: Удмуртия куазь Тол Гидрометцентр  